डार्विन ने हमें बताया कि प्राकृतिक चयन यानि प्रकृति में स्वत: चलने वाली चयन प्रक्रिया से संसार के ज़्यादातर जीवों की उत्पत्ति हुई है.
सभी जीव-जन्तु अपने आपको सुरक्षित रखते हुए लगातार इसी कोशिश में रहते हैं कि उनकी ज्यादा से ज्यादा संतानें संसार में सफलतापूर्वक जिएं. डार्विन ने हमें बताया कि प्राकृतिक चयन यानि प्रकृति में स्वत: चलने वाली चयन प्रक्रिया से संसार के ज़्यादातर जीवों की उत्पत्ति हुई है. प्राकृतिक चयन का सिद्धान्त बताता है कि कौन-सी शक्तियां विकास की दशा का चुनाव करती हैं. अपने वजूद को बनाए रखने की प्रतिस्पर्धा में जो प्रजातियां जिंदा रह जाती हैं, वे ही अगली पीढ़ी का प्रजनन (Reproduction) करती हैं. दरअसल जीव-जंतुओं के आसपास का परिवेश ही यह निश्चित करता है कि कौन-सा प्राणी ज़िंदा रहकर अपनी पीढ़ी को आगे बढ़ाएगा और कौन-सा प्राणी अपनी नस्ल को आगे बढ़ाने के लिए ज़िंदा नहीं रह पाएगा.